 Z A P I S N I K

od 28. ožujka 2024.
sa 22. sjednice Općinskog vijeća Općine Koprivnički Bregi, održane u dvorani za sastanke Općine Koprivnički Bregi, Kralja Tomislava 2, s početkom u 19,00 sati.

Sjednica je sazvana sazivom KLASA: 024-02/24-01/02, URBROJ: 2137-8-24-1, od 21. ožujka 2024. godine.

PRISUTNI:

a) članovi Općinskog vijeća:
1.Đurđica Mustaf

     2.Mario Delimar
3.Denis Zagrajski
4.Krunoslav Krapinec
     5.Siniša Maroševac
     6.Krešimir Rajtarić
     7.Tomislav Tomiek

ODSUTNI: Stjepan Sršek i Miroslav Sarić
      b) ostali prisutni:
1.Mato Kuzminski, općinski načelnik
2.Jasna Klasan, pročelnica Jedinstvenog upravnog odjela
3.Dejan Plantić, referent – komunalni redar
4.Sanela Brgles, ravnateljica vrtića „Vrapčić“

5.Marina Bači, računovotkinja vrtića „Vrapčić“

ODSUTNI: Filip Galinec, predsjednik Savjeta mladih Općine Koprivnički Bregi
Sjednicu Općinskog vijeća Općine Koprivnički Bregi otvara predsjednik Općinskog vijeća Siniša Maroševac i pozdravlja sve prisutne te posebno ravnateljicu vrtića Sanelu Brgles i računovotkinju vrtića Marinu Bači. Napominje da se sjednica vijeća snima. 
PREDSJEDNIK: Utvrđujem da je sjednici prisutno 6 članova Općinskog vijeća, a 7. član će isto doći, javio je da malo kasni, tako da Općinsko vijeće može donositi pravovaljane odluke. 
PREDSJEDNIK: Predlažem sljedeći:
D N E V N I   R E D

· Utvrđivanje kvoruma
1. Usvajanje zapisnika sa 21. sjednice Općinskog vijeća,
2. Donošenje Odluke o davanju suglasnosti na Godišnji izvještaj o izvršenju Financijskog plana Dječjeg vrtića Vrapčić za razdoblje od 1. siječnja do 31. prosinca 2023. godine,

3. Donošenje Zaključka o usvajanju Izvješća o radu općinskog načelnika Općine Koprivnički Bregi za razdoblje od 1. srpnja do 31. prosinca 2023. godine,
4. Donošenje Zaključka o usvajanju Izvješća o provedbi Plana gospodarenja otpadom Općine Koprivnički Bregi za 2023. godinu,
5. Donošenje Zaključka o usvajanju Izvješća o izvršenju Programa utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu RH na području Općine Koprivnički Bregi u 2023. godini,
6. Donošenje Odluke o sufinanciranju sterilizacije i kastracije pasa na području Općine Koprivnički Bregi u 2024. godini,
7. Donošenje Odluke o izmjenama Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama na području Općine Koprivnički Bregi,
8. Rasprava i donošenje Odluke o prodaji poslovnog udjela u trgovačkom društvu Glas Podravine d.o.o., te davanje suglasnosti za kupnju poslovnog udjela Glasa Slavonije d.d. trećoj osobi;
9. Razno.
PREDSJEDNIK: Tko je za predloženi dnevni red? Konstatiram da je dnevni red jednoglasno prihvaćen (6 glasova „za“) te možemo preći na 1. točku dnevnog reda.
Točka 1.
PREDSJEDNIK: Dobili ste zapisnik sa prethodne 21. sjednice. Da li ima primjedbi na zapisnik? (Došao je i 7. član Općinskog vijeća).
Konstatiram da je zapisnik sa 21. sjednice prihvaćen jednoglasno.

Točka 2.


MARINA BAČI pozdravlja sve prisutne, zahvaljuje na pozivu na sjednicu te detaljno obrazlaže Godišnji izvještaj o izvršenju Financijskog plana vrtića za 2023. godinu, naročito za Podružnicu „Potočić“ Koprivnički Bregi.
PREDSJEDNIK: Tko je „za“? Konstatiram da je od 7 prisutnih članova Općinskog vijeća, svih 7 članova glasovalo „za“ te se jednoglasno donosi
ODLUKA
o davanju suglasnosti na Godišnji izvještaj o izvršenju

Financijskog plana Dječjeg vrtića Vrapčić za razdoblje od

1. siječnja do 31. prosinca 2023. godine
Odluka se prilaže ovom zapisniku i čini njegov sastavni dio.

Točka 3.

PREDSJEDNIK: Ovo Izvješće o radu načelnika za prošlu godinu ste dobili, iz njega je sve vidljivo i ne znam da li ga ima potrebe obrazlagati. 
PREDSJEDNIK: Ako nema pitanja, dajem  na glasovanje. Tko je „za“? Konstatiram da je od 7 prisutnih članova Općinskog vijeća, svih 7 članova glasovalo „za“ te se jednoglasno donosi
ZAKLJUČAK
o usvajanju Izvješća o radu općinskog načelnika Općine

Koprivnički Bregi za razdoblje od 1. srpnja do 31. prosinca 2023. godine 
Zaključak se prilaže ovom zapisniku i čini njegov sastavni dio.
Točka 4.

JASNA KLASAN: Ovo nam je zadnje ovakvo Izvješće o provedbi Plana gospodarenja otpadom za 2023. godinu, jer je u izradi novi Plan koji će se donositi za cijelu našu Županiju pa se ne mora posebno donositi za našu, kao i za ostale Općine.
PREDSJEDNIK: Tko je „za“ predloženo Izvješće? Konstatiram da je od 7 prisutnih članova Općinskog vijeća, svih 7 članova glasovalo „za“ te se jednoglasno donosi
ZAKLJUČAK
o usvajanju Izvješća o provedbi Plana gospodarenja otpadom

Općine Koprivnički Bregi za 2023. godinu 

Zaključak se prilaže ovom zapisniku i čini njegov sastavni dio.

Točka 5.

JASNA KLASAN: Ukratko, ova sredstva ostvarena od zakupa, prodaje i svega ostalog od poljoprivrednog zemljišta u državnom vlasništvu, utrošena su za izgradnju komunalne infrastrukture.
PREDSJEDNIK: Ako nema pitanja, tko je „za“ ovo Izvješće? Konstatiram da je od 7 prisutnih članova Općinskog vijeća, svih 7 članova glasovalo „za“ te se jednoglasno donosi
ZAKLJUČAK
o usvajanju Izvješća o izvršenju Programa utroška sredstava ostvarenih od

zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u

vlasništvu Republike Hrvatske na području Općine Koprivnički Bregi

u 2023. godini 
Zaključak se prilaže ovom zapisniku i čini njegov sastavni dio.

Točka 6.

PREDSJEDNIK: Dobili ste u materijalima prijedlog ove Odluke o sufinanciranju sterilizacije i kastracije pasa u 2024. godini.
ĐURĐICA MUSTAF: O tome smo već razgovarali, to nam je potrebno kako bi se smanjili troškovi. U raspravu se uključio i Krešimir Rajtarić.

MATO KUZMINSKI: Sve vas pozdravljam i samo da ovo pojasnim. Mjesečno izdvajamo više od 2.600,00 eura za čipiranje pasa, jedino nam je rješenje sterilizacija i kastracija pasa. To su veliki troškovi, zato smo i krenuli sa ovakvim načinom. Imamo problema, ne sa psima, već sa vlasnicima pasa, kao što su recimo Podunajci, čiji psi svuda lutaju.
KREŠIMIR RAJTARIĆ je iznio svoj problem sa čipiranjem pasa, jer je platio čipiranje za sve svoje pse i nije imao besplatno čipiranje niti za jednog psa. U raspravu su se uključili Siniša Maroševac i Đurđica Mustaf. 

DEJAN PLANTIĆ je pojasnio da postoji baza podataka za pse, kao i određeni podaci o psima.

PREDSJEDNIK: Tko je „za“ predloženu Odluku? Konstatiram da je od 7 prisutnih članova Općinskog vijeća, svih 7 članova glasovalo „za“ te se jednoglasno donosi
ODLUKA

o sufinanciranju sterilizacije i kastracije pasa na području

Općine Koprivnički Bregi u 2024. godini

Odluka se prilaže ovom zapisniku i čini njegov sastavni dio.

Točka 7.

JASNA KLASAN: Malo da pojasnim, ova naša Odluka je donijeta još 2022. godine, a Ministarstvo poljoprivrede je tek sada naložilo da se naprave izmjene ove Odluke, ne samo kod nas nego i u drugim Općinama. Sada se ovim izmjenama, ta Odluka uskladila.
PREDSJEDNIK: Dajem prijedlog ove Odluke na glasovanje. Tko je „za“? Konstatiram da je od 7 prisutnih članova Općinskog vijeća, svih 7 članova glasovalo „za“ te se jednoglasno donosi

ODLUKA

o izmjenama Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama

na području Općine Koprivnički Bregi

Odluka se prilaže ovom zapisniku i čini njegov sastavni dio.

Točka 8.
JASNA KLASAN: Dobili ste prijedlog Odluke o prodaji poslovnog udjela Glasa Podravine d.o.o. Prodaja udjela se prvo nudi članovima Društva, a onda se može nuditi i trećim osobama.

MATO KUZMINSKI: Bio sam do sada na 3 sastanka u Glasu Podravine. Bili su u dugovima, a Općine koje su imale njihove udjele su davale svoja sredstva, a najviše Grad Koprivnica koji ima najveći udjel. Svoje dugove nisu plaćali na vrijeme. Opet su tražili da Općine koje imaju udjel, financijski pomognu Glasu Podravine. Oni samo gomilaju gubitke i ja ne želim da naša Općina i dalje sudjeluje u tome. Ostale Općine su već donijele odluku da prodaju svoj udjel u Glasu Podravine.
PREDSJEDNIK: Da li ima pitanja? Tko je „za“? Konstatiram da je od 7 prisutnih članova Općinskog vijeća, svih 7 članova glasovalo „za“ te se jednoglasno donosi

ODLUKA

o prodaji poslovnog udjela u trgovačkom društvu
GLAS PODRAVINE d.o.o.
Odluka se prilaže ovom zapisniku i čini njegov sastavni dio.
Točka 9.
MATO KUZMINSKI: Kao prvo, svima vama i vašim obiteljima sretan Uskrs. Sada ću vas informirati o svim izvršenim radovima, kao i izrađenoj projektnoj dokumentaciji u prethodnom razdoblju, kao i odobrena sredstva koja je Općina Koprivnički Bregi dobila. Mislim da naša Općina ide u dobrom smjeru. Vas vijećnike molim da pomognete u izvršenju projekata i ostalog u Općini.
KREŠIMIR RAJTARIĆ: Uskoro imamo Zelenu akciju pa bi trebalo definirati pozicije gdje će se posaditi drveće.

MATO KUZMINSKI: Sadnice drveća su jako male i sami ćemo ih posaditi.

KREŠIMIR RAJTARIĆ: Ima još velikih borova koji su opasni i mogli bi se srušiti.
MATO KUZMINSKI: Već smo srušili tri ili četiri bora, a radimo na tome da se i drugi opasni borovi sruše.
KREŠIMIR RAJTARIĆ: Kada se šljunčaju putevi u Općini, treba vidjeti koji je materijal najbolji za pojedine puteve koje šljunča Koming. Također treba pratiti otpremnice koje dobivamo za izvršeno.

DEJAN PLANTIĆ je pojasnio način šljunčanja puteva.

MATO KUZMINSKI je iznio problem pošodranih kanalizacijskih šahtova u Glogovcu, u ulici Stjepana Radića. Što se tiče projekta pješačke staze u ulici Braće Radić, on nije uopće sadržavao uređenje zelenih površina. Napomenuo je kako smo svi u Općini, svaki dan od 7,00 do 15,00 sati te je naglasio kako su ušteđena znatna sredstva jer su i on i djelatnici Općine sami radili neke stvari.
PREDSJEDNIK: Budući da se više nitko nije javio za riječ, a dnevni red je iscrpljen, završavam ovu sjednicu u 20,30 sati.
ZAPISNIČAR:






        PREDSJEDNIK:

  Sonja Terzić





                  Siniša Maroševac

